El 88% dels usuaris de les residències de les Terres de l'Ebre estan vacunats contra la covid.
Més de la meitat dels sanitaris estan immunitzats i es redueix el nombre de professionals confinats.
Tu navegador no soporta audio HTML5.
Roquetes commemorarà el Dia Internacional de les Dones amb la col·laboració de les entitats i els centres educatius del municipi.
Es faran tallers, una obra de teatre i es difondrà d'un vídeo a les xarxes socials,
En el marc de la commemoració del Dia Internacional de les Dones, el pròxim 8 de març, l'Ajuntament de Roquetes ha preparat diferents activitats que estaran condicionades per la situació de pandèmia. La regidora de Qualitat de Vida, Política de Dones i Joventut de l'Ajuntament de Roquetes, Cinta Garcia, ha explicat que aquest any "s'ha demanat ajuda i col·laboració a les entitats de la població per gravar el vídeo 'Roquetes en veu de dona', on les dones de cadascuna de les entitats posaran veu a frases de dones rellevants, i el mateix dilluns 8 de març es publicarà a les xarxes socials". A l'escola Mestre Marcel·lí Domingo i de la Raval de Cristo es faran tallers sobre coeducació per reforçar valors com el respecte i la tolerància entre els alumnes. Els tallers per al cicle superior l'impartiran tècniques del SIAD (Servei d'Informació i Atenció a les Dones) i del SIS (Servei d'Intervenció Socioeducativa) del Consell Comarcal de Baix Ebre, i al cicle mitjà els impartirà la Companyia Sinergia. A l'Institut Roquetes es representarà l'obra de teatre "Femin(ismes)" a càrrec de Clàudia Amela i Aida Mayor de la Companyia Sinergia. A la biblioteca de Roquetes Mercè Lleixà es faran contacontes relacionats amb la igualtat de gènere i finalment al ple ordinari d'aquest mes de l'Ajuntament de Roquetes es llegirà el manifest del Dia Internacional de les Dones.
Roquetes instal·la un parc infantil a la urbanització Els Pilans.
Els serveis municipals de l’Ajuntament de Roquetes han instal·lat un parc infantil a la urbanització Pilans format per tres elements. Amb aquesta actuació, segons ha explicat el regidor d’Obres Públiques, Serveis i Béns, Ivan Garcia, “es dóna resposta a la demanda reivindicada per l’associació de veïns de la urbanització, i a més es complementarà amb la instal·lació d’una font d’aigua potable aquesta mateixa setmana”. A més, Garcia també ha anunciat que “aquest mateix any s’instal·larà un nou parc infantil a la Torre d’En Gil i es transformarà el situat a l’Hort de Cruells, perquè els xiquets i xiquetes de Roquetes puguin gaudir dels jocs, i més encara en la situació de pandèmia, que el que necessiten és sortir al carrer a passar-ho bé”.
Dos cribratges a la planta de Padesa d'Amposta detecten 63 positius per coronavirus.
Entre dijous i divendres s'han fet 263 proves i la resta de treballadors de la planta de producció d'Amposta, als quals encara no se'ls ha realitzat la PCR, es cribraran a partir de dilluns.
Front comú entre l'Ajuntament d'Amposta, la Generalitat i Padesa per controlar el brot detectat a l'empresa.
Els darrers cribratges realitzats han permès detectar 63 positius que ja han quedat aïllats.
Salut notifica l'inici de la vacunació a més de 3.700 professionals educatius de les Terres de l'Ebre..
La regió sanitària habilitarà almenys un punt de vacunació a cada comarca ebrenca a partir de la setmana vinent.
Un total de 17 poblacions de les Terres de l'Ebre sumen avui 49 positius per coronavirus.
La Guàrdia Civil i la protectora ARCA rescaten d'una finca de Roquetes a 8 cadells i una gossa adulta en mal estat.
L'Alavés Gloriosas d'Emma Martin vol recuperar el terreny perdut.